Norėčiau pradėti nuo savo kvalifikacijos
ir jums prisistatyti,
nes kalbant atvirai,
nereiktų klausytis bet ko nuomonės
apie COVID-19.
(Juokas)
Dirbu pasaulinės sveikatos srityje 20 metų
ir mano specialybė yra sveikatos sistemos
ir kas įvyksta, kai sveikatos sistemos
patiria stiprų šoką.
Teko dirbti pasaulio sveikatos žurnaliste:
rašiau apie sveikatą, biosaugumą
laikraščiams ir tinklapių portalams.
Taip pat prieš keletą metų išleidau knygą
apie pasaulio sveikatos didžiąsias grėsmes.
Padėjau ir vadovavau epidemiologų darbe
pradedant Ebolos gydymo centrų vertinimu
iki tyrimo, kaip plinta tuberkuliozė
gydymo įstaigose.
ir pasirengimui paukščių gripui.
Esu tarptautinės sveikatos magistrė.
Aš nesu nei daktarė, nei slaugytoja.
Pacientų priežiūra nėra mano specializacija.
Mano specializacija nagrinėti populiacijas ir sveikatos sistemas,
ir kas vyksta, kai ligos masiškai plinta.
Jei vertintume pasaulinės sveikatos šaltinių
patikimumą skalėje nuo 1 iki 10,
1 – besiskundžiantis žmogus Facebook'e,
o 10 – Pasaulinė Sveikatos Organizacija,
manau, galėtume mane priskirti prie 7 ar 8
Turėkit tai omeny, kai kalbėsiu
Pradėsiu nuo esminių, nepastebėtų dalykų
žiniasklaidos triukšme dėl COVID-19.
Taigi, COVID-19 yra koronavirusas.
Koronavirusai – tam tikras virusų pogrupis
turintis išskirtinių virusinių savybių.
Jų genetinė medžiaga – RNR, o ne DNR
ir viruso paviršius spygliuotas.
Jų spygliai naudojami įsiveržti į ląstelę.
Šie spygliukai yra koronaviruso karūna.
COVID-19 yra žinomas kaip naujas virusas,
nes iki gruodžio žinojom 6 koronavirusus.
COVID-19 yra septintas.
Mums tai yra nauja.
Ką tik susiformavo jo genų seka
ir neseniai įgavo vardą.
Štai kodėl jis naujas.
Jei pamenat SŪRS [SARS] –
sunkų ūminį respiracinį sindromą,
arba MERS,
Artimųjų Rytų kvėpavimo sindromą,
tai buvo korona virusai.
Jie abu vadinami kvėpavimo sindromais,
nes būtent taip koronavirusai veikia –
jie keliauja į jūsų plaučius.
Jie nesukels vėmimo ar akių kraujosrūvų
Jie nesukels kraujoplūdžio.
Jie renkasi jūsų plaučius.
COVID-19 nesiskiria nuo jų.
Jis sukelia įvairius kvėpavimo negalavimus
pradedant karščiavimu ir sausu kosuliu
iki pat mirtino plaučių uždegimo.
Dėl šių plataus spektro simptomų,
išties, labai sunku susekti šį protrūkį.
Dauguma suserga švelnia COVID-19 forma, ir
dėl lengvų simptomų nesikreipia į medikus.
Jie net nesiregistruoja sistemoje.
Ypatingai lengvai COVID-19 serga vaikai,
už ką turim būti labai dėkingi.
Koronavirusai yra zoonotiniai –
plinta nuo gyvūnų žmogui.
Tokie kaip COVID-19 – nuo žmogaus žmogui.
Plitimas nuo žmonių – greitesnis, platesnis
lygiai taip pat, kaip ir COVID-19.
Atsikratyti zoonotinėm ligom ypač sunku,
kadangi jos turi gyvūnų rezervuarą.
Vienas iš pavyzdžių yra paukščių gripas,
išnaikinamas fermose tarp ančių, kalakutų,
bet kasmet grįžta su laukiniais paukščiais
Apie tai nėra daug kalbama,
nes paukščių gripas neplinta tarp žmonių,
bet kasmet yra protrūkiai paukščių fermose
visame pasaulyje
Tikėtina, žmogus gavo COVID-19 iš gyvūnų
laukinių gyvūnų turguje Uhane Kinijoje.
Na o dabar ne tokia paprasta dalis.
Tai ne paskutinis toks didelis protrūkis.
Tikrai bus daugiau protrūkių ir epidemijų.
Be jokios abejonės. Tai garantuota.
Tai yra rezultatas to, kaip mes, žmonės,
elgiamės su savo planeta.
Žmogiški pasirinkimai veda mus prie to,
kad tikrai matysim daugiau protrūkių.
Iš dalies tai yra dėl klimato kaitos,
kad šiltesnis klimatas yra puiki terpė
virusams ir bakterijoms.
Ir dėl paskutinių laukinių vietų naikinimo
išdeginant ir išariant Amazonės miškus,
kad įgytume pigių sklypų ūkininkavimui,
Kai Afrikos krūmynai bus paversti ūkiais,
išmedžioti laukiniai gyvūnai Kinijoje,
žmonės susidurs su laukine populiacija,
su kuria jiems nėra tekę kontaktuoti.
Tie gyvūnai turės naujų ligų:
bakterijų, virusų – kam ęsame nepasiruošę.
Ypatingai šikšnosparniai
yra užkrečiamų žmogui ligų nešiotojai.
Tačiau jie nėra vieninteliai gyvūnai.
Jei ir toliau naikinsim laukines vietas,
protrūkiai ir toliau vėl kartosis.
Karantinas, kelionių apribojimai nepadės.
Tai pirmas dalykas, ko visi griebiasi:
„Sustabdykim žmonių judėjimą ir protrūkį“.
Tiesą sakant, sunku laikytis karantino.
Iš tiesų sunku nustatyti kelionių ribojimą
Net šalys daug investavę į
sveikatos apsaugą
tokios kaip JAV ir Pietų Korėja,
neįveda apribojimų pakankamai greitai,
kad iškart staigiai sustabdytų protrūkį.
Dėl logistinių ir medicininių priežasčių.
Jei pažiūrėtumėme į COVID-19 dabar,
atrodo esate užsikrėtę, bet be simptomų.
Tai gali tęstis iki 24 dienų.
Taigi žmonės vaikštinėja ir viruso nėra.
Karantino nėra. Niekas nežino, kad reikia.
Karantinas ir kelionių apribojimai brangu.
Žmonės yra socialiniai gyvūnai
ir priešinasi, kai bandai juos sulaikyti
ir kai bandai juos išskirti.
Matėm tai per Ebolos protrūkio karantiną.
Žmonės pradėjo jo nesilaikyti.
Pacientai žino griežtą karantino protokolą
ir galimai nevyks pas medikus,
nes bijo medicinos sistemos ar neišsimokės
ir nenori atsiskirti nuo šeimos, draugų.
Politikai, valstybės pareigūnai,
jei sužino apie karantiną,
kalbant apie protrūkius ir susirgimus,
gal nuslėps faktus bijodami karantino.
Žinoma, būtent tokie įsibrovimai ir melas
apsunkina ligos protrūkio sekimą.
Galim ir turim laikytis apribojimų geriau,
bet tai ne vienintelė, geriausia išeitis
tvarkantis su tokiomis situacijomis.
Realus būdas ilgainiui mažinti protrūkius –
sukurti pasaulinę sveikatos sistemą
ir globaliai remti
pagrindines sveikatos priežiūros funkcijas
kad visos šalys, net ir nepasiturinčios
galėtų nustatyti ir išgydyti ligas greitai
joms tik atsiradus.
Kinija sulaukė daug kritikos dėl
atsako į COVID-19
O kas jei COVID-19 būtų kilęs Čade, kur
100 000 žmonių tenka trys su puse daktarų.
O kas jei tai būtų kilęs Konge,
kur ką tik išgydytas paskutinis
Ebolos pacientas?
Iš tiesų tokios šalys neturi išteklių,
kad reaguotų į infekcinį susirgimą –
negydo žmonių ir nepraneša apie jį greitai,
kad padėtų likusioms pasaulio šalims.
Vadovavau Ebolos gydymo centrų įvertinima
Siera Leonėje
ir faktas, kad daktarai Siera Leonėje
identifekavo Ebolos krizę labai greitai:
pirmiausiai kaip pavojingą, užkrečiamą
hemoraginį virusą
ir tuomet kaip Ebolą.
Bet ją nustačius, nebuvo išteklių atsakui.
Jiems trūko daktarų, ligoninių lovų,
ir pakankamai žinių apie Ebolos gydymą
ar infekcijos kontrolės įgyvendinimą.
11 daktarų mirė nuo Ebolos Siera Leonėje.
Krizei prasidėjus, šalyje buvo tik 120.
Palyginimui,
Dalaso Baylor Medicinos Centre dirba
virš 1000 gydytojų.
Tokia nelygybė pražudo žmones.
Pirmiausiai, pražudo neturtinguosius,
vėliau dėl to miršta žmonės visame pasaulyje
kai protrūkis išplinta.
Jei tikrai norim sulėtint šiuos protrūkius
ir sumažinti jų poveikį,
turim užtikrint, kad kiekviena šalis
turi pajėgumų identifekuoti naujas ligas,
gydyti jas
ir apie jas informuoti ir skleisti žinias.
COVID-19 bus našta sveikatos sistemoms.
COVID-19 taip pat atskleidė silpnas vietas
pasaulinėje sveikatos grandinėje.
Užsakymai „pačiu laiku“, „lean“ sistema geri,
kai viskas yra gerai,
bet krizės metu tai reiškia – nėra rezervų.
Jeigu ligoninėje arba šalyje
baigiasi kaukės arba apsaugos priemonės,
nėra jokio sandėlio kur galime paimti dar.
Jūs turite daugiau užsakyti iš tiekėjų,
turite laukti, kol jie pagamins ir atveš,
dažniausiai iš Kinijos.
Reikia laiko, o svarbiausia veikt greitai.
Jei būtumėm idealiai pasiruošę COVID-19,
Kinija būtų nustačiusi protrūkį greičiau.
Jie būtų pasiruošę rūpintis ligoniais
ir nebūtų reikėję statyt naujų pastatų.
Jie būtų sąžiningai informavę gyventojus
ir nebūtų pasklidę beprotiški gandai
Kinijos socialinėje žiniasklaidoje.
Ir jie būtų pasidalinę informacija,
kad informuoti pasaulio sveikatos sistemas
kad pradėti ruoštis viruso išplitimui.
Tuomet šalys būtų galėję prikaupti atsargų
jiems būtinų apsauginių priemonių,
apmokyti medicinos darbuotojus gydyti
ir suvaldyt infekciją.
Turėtume mokslu paremtus protokolus kaip veikti,
kai kruiziniame laive yra užsikrėtusių.
Turėtumėm tikrą informaciją
prieinamą visiems ir visur
ir nematytumėm gėdingų ksenofobijos atvejų
kai azijiečiai užpuolami Filadelfijoje.
Bet net ir visą tai turėdami,
vistiek sulauktumėm protrūkių.
Dėl mūsų pasirinkimų kaip gyvenam žemėje
tai tampa neišvengiama.
Bendra ekspertų nuomonė dėl COVID-19,
čia Amerikoje ir pasaulyje,
situacija tikrai blogės prieš pagerėjimą.
Matome, kad nekeliavę žmonės užsikrečia,
tai tiesiog vyksta bendruomenėje,
ir matom žmones užsikrėtusius COVID-19
ir nenutuokiam, iš kur atkeliavo užkratas.
Tai yra blogėjančio protrūkio požymiai,
tai nėra gerėjančio protrūkio ženklas.
Tai kelia liūdesį, tačiau tai nestebina.
Pasaulinės sveikatos ekspertai
kalbėdami apie naujų virusų scenarijus,
štai yra vienas iš šių scenarijų.
Visi tikėjomės lengvai susitvarkyti,
bet kai ekspertai kalba apie viruso planavimą
jie tikisi būtent tokio plitimo šiuo metu.
Noriu užbaigti keletu asmeninių patarimų.
Plaukite savo rankas.
Dažnai plaukite rankas.
Žinau, plaunatės rankas, nesat nevalyvi,
bet plaukitės rankas dar dažniau.
Nusistatykit priminimus ir įpročius.
Plaukit rankas kaskart įeinant
ir išeinant iš pastato.
Plaukit rankas prieš susirinkimą ir po jo.
Susikurkit rankų plovimo ritualus.
Dezinfekuokite savo telefoną.
Nuolat liečiate telefoną neplautom rankom.
Žinau, kad nešatės jį į tualetą.
(Juokas)
Dezinfekuokit telefoną ir nenaudokit
taip dažnai viešose vietose
Gal TikTok, Instagram naudokite tik namie?
Nesilieskit prie veido.
Netrinkite akių.
Nekramtykite nagų.
Nesišluostykit nosies į rankovę.
Turiu omeny, nedarykit taip, nes šlykštu
(Juokas)
Nedėvėkite kaukių.
Kaukės – ligoniams ir medikams.
Sergant kaukė sulaiko kosulį ir čiaudulį
ir apsaugo aplinkinius šalia jūsų
Ir jei esate medicinos darbuotojas,
kaukė yra viena iš daugelio priemonių
sudarančių asmeninį apsauginį rinkinį,
kuriuo esat apmokytas naudotis ir
suteikt pagalbą
ir nesusirgtumėt patys.
Jei esat eilinis sveikas žmogus su kauke,
jūsų veidas tiesiog suprakaituos.
(Juokas)
Palikit kaukes vaistinėse
daktarams ir slaugytojams ir ligoniams.
Jei manot, kad turite COVID-19 simptomų,
likit namie, paskambinkit savo gydytojui.
Jei jums diagnozavo COVID-19, atsiminkit,
dažniausiai bus švelni forma.
Ir jei esate rūkalius,
dabar pats geriausias laikas mesti rūkyti.
Turiu omenyje, jei rūkote
dabar yra visada geriausias laikas mesti.
Bet, jei rūkot ir jaudinatės dėl COVID-19,
garantuoju, mest yra pati geriausia mintis
apsisaugant nuo baisiausių COVID-19 padarinių.
COVID-19 yra baisus,
net laikotarpyje, kai visos naujienos ganėtinai baugios,
Yra daug neteisingų, bet priimtinų būdų
kaip reaguoti:
panika, ksenofobija, agorafobija,
autoritarizmas
per daug paprasti melai verčia mus manyti,
kad neapykanta, įsiūtis, vienatvė
yra protrūkių sprendimas.
Bet taip nėra.
Jie daro mus mažiau pasiruošusiais.
Taipogi yra nuobodūs, bet naudingi būdai
naudotini kaip atsakas protrūkių metu:
sveikatos apsaugos gerenimas čia ir visur kitur
investicijos į sveikatos infrastruktūrą
ir ligų sekimą
tam, kad žinotume, kada ateina nauja liga,
sveikatos sistemų kūrimas visame pasaulyje,
tiekimo grandinių analizė ir stiprinimas,
kad jos būtų pasiruošusios nelaimėms.
ir geresnis išsilavinimas,
kad sugebėtumėm kalbėti apie protrūkį ir
rizikos matematiką
be jokios aklos panikos.
Turim vadovautis nešališkumu,
nes šioj situacijoj, kaip ir daugely kitų,
nešališkumas išties yra mūsų pačių naudai.
Ačiū labai, kad šiandien išklausėt manęs
ir ar galiu būti pirmoji sakanti jums:
nusiplaukit rankas išeidami iš teatro.
(Aplodismentai)